**KLAIPĖDOS MIESTO NEVYRIAUSYBINIŲ ORGANIZACIJŲ TARYBOS POSĖDŽIO PROTOKOLAS**

2022-10-04 Nr. TAR1-165

Klaipėda

Posėdis įvyko (nuotoliniu būdu naudojantis „Microsoft Teams“ programa): 2022-09-29.

Posėdžio pirmininkas Jaroslav Dvorak.

Posėdžio sekretorė Jurgita Šekštėnienė.

Dalyvauja: Jurgita Drąsutytė Klaipėdos miesto savivaldybės administracijos Sveikatos apsaugos skyriaus vyriausioji specialistė; Renaldas Kulikauskas Klaipėdos bendruomenių asociacijos vadovas, Deividas Petrolevičius Klaipėdos miesto savivaldybės administracijos vyriausiasis patarėjas; Saulius Liekis asociacijos „Mano miestas Klaipėda“ narys; Arūnas Andziulis Klaipėdos miesto savivaldybės tarybos Miesto ūkio ir aplinkosaugos komiteto narys; Tomas Meškinis asociacijos Vitės bendruomenės pirmininkas; Laima Juknienė Klaipėdos miesto savivaldybės tarybos Kultūros, švietimo ir sporto komiteto pirmininkė; Vidmantas Plečkaitis Klaipėdos miesto savivaldybės tarybos Miesto plėtros ir strateginio planavimo komiteto narys; Agnė Zabrynaitė asociacijos „Apskritasis stalas“ narė, Aidas Kaveckis Klaipėdos miesto savivaldybės tarybos Finansų ir ekonomikos komiteto pirmininkas; Asta Česnauskienė, Klaipėdos miesto savivaldybės administracijos Strateginio planavimo skyriaus vyriausioji specialistė

Svečiai: Jolanta Jonikienė Lietuvos Raudonojo Kryžiaus, Klaipėdos skyriaus vadovė.

DARBOTVARKĖ:

1. Dėl Ukrainiečių integracijos Klaipėdoje, Lietuvių kalbos mokymo, būsto ir kt.
2. Kiti klausimai.

1. SVARSTYTA. Ukrainiečių integracija Klaipėdoje, Lietuvių kalbos mokymas, būstas ir kt.

Pirmininkas informavo Nevyriausybinių organizacijų taryba - (toliau NVO), kad yra gautas prašymas su kreipimusi į NVO tarybą iš Jolantos Jonikienės Lietuvos Raudonojo Kryžiaus, Klaipėdos skyriaus. Pasiūlė Jolantai Jonikienei pradėti posėdį ir pasisakyti apie esamą situaciją.

## Jolanta Jonikienė prisistato. Informuoja NVO tarybą apie savo veiklą ir iškilusią problemą su kuria susidūrė Lietuvos Raudasis Kryžius, Klaipėdos skyrius, dėl esamo sunkios šiuo metu ekonominės padėties jie prarado nemokamas patalpas, kuriomis naudojosi Klaipėdos Universitete, bibliotekose, keliuose vaikų darželiuose, bei mokyklose, taip pat [LCC International University](https://www.bing.com/ck/a?!&&p=d1caeb46df9db8d2JmltdHM9MTY2NDQwOTYwMCZpZ3VpZD0xZmE3ZGE2ZS05ZWEwLTYzYmUtMWVmZi1jODRhOWFhMDYxYmMmaW5zaWQ9NTE3MQ&ptn=3&hsh=3&fclid=1fa7da6e-9ea0-63be-1eff-c84a9aa061bc&u=a1aHR0cHM6Ly9sY2MubHQv&ntb=1) su kuriuo bendradarbiavo, Universitetas paprašė nuomos mokesčio jų paskaičiavimais tai būtų apie 2000,00 Eur. į mėnesį už nuomą, kurių negalima skirti. Situacija labai sudėtinga ir viena tokia visoje Lietuvoje, kituose miestuose tokių problemų nėra. Galimybė susimokėti komunalinius mokesčius yra bet nuomos ne. Prašomų patalpų dydis nuo 200 kv. m., kuriose būtų vykdoma administracinė veikla, savanorių mokymai ir susitikimai, bendruomenių susibūrimai pagal veiklos programas, humanitarinės pagalbos sandėliavimas ir dalinimas. Trumpai pristato savo veiklą Klaipėdos mieste:

- Šiltų apsilankymų programa: emocinė ir kita individuali pagalba vienišiems vyresnio amžiaus žmonėms bei grupiniai šių žmonių susitikimai; Šiuo metu RK savanoriai ne tik lanko ir kuria ilgalaikes draugystes su vienišais senjorais, bet ir teikia emocinę paramą globos namuose gyvenantiems žmonėms;

- Pirmosios pagalbos įgūdžių mokymo bendruomenėms programa: iki spalio mėn. užsiėmimus išklausė daugiau kaip 1500 žmonių, per šiuos metus planuojame apmokyti kaip suteikti pirmąją pagalbą 2000 Klaipėdos regiono gyventojų;

- Pagalba pabėgėliams ir migrantams. Šiuo metu Klaipėdos mieste Integracijos centre kiekvieną mėnesį apsilanko ne tik Trečiųjų šalių piliečiai (apie 300 kiekvieną mėnesį), bet ir Ukrainos karo pabėgėliai. LRK Klaipėdos skyrius dalina humanitarinę pagalbą, o Integracijos centre teikiamos užsieniečių integracijos procesą lengvinančios konsultacijos, mokymai ir renginiai.

- Pasirengimo ekstremalioms situacijoms (PES) savanorių būrys puikiai atskleidė savo pajėgumus įkurdamas Ukrainos karo pabėgėlių registracijos centrą Klaipėdoje ir užtikrindamas jo darbą pirmąjį veiklos mėnesį. Toliau veiklą RC tęsė apmokyti LRK savanoriai. PES būrys apmokytas reaguoti, sutelkti ir suvaldyti spontaninius savanorius mieste ar apylinkėse ištikus ekstremaliai situacijai;

- Jaunimo programa skirta moksleivių, jaunuolių savanorystės veikloms plėtoti;

- Stiprios šeimos programa vienija savanorius padedančius šeimoms, kuriose gyvena neįgalūs asmenys;

- Šiuo metu Klaipėdos regione registruota beveik 3000 LRK savanorių; Pagal sutartį su savivaldybe ateiname į pagalbą ekstremaliose situacijose ir kitose veiklose, kurioms yra išreiškiamas poreikis.

1. Kaveckis klausia, kokių patalpų reikėtų ir kodėl [LCC International University](https://www.bing.com/ck/a?!&&p=d1caeb46df9db8d2JmltdHM9MTY2NDQwOTYwMCZpZ3VpZD0xZmE3ZGE2ZS05ZWEwLTYzYmUtMWVmZi1jODRhOWFhMDYxYmMmaW5zaWQ9NTE3MQ&ptn=3&hsh=3&fclid=1fa7da6e-9ea0-63be-1eff-c84a9aa061bc&u=a1aHR0cHM6Ly9sY2MubHQv&ntb=1) atsisako suteikti patalpas. J. Jonikienė pasako, patalpų reikia apie 200 kvadratinių metrų, ir pamini, kad [LCC International University](https://www.bing.com/ck/a?!&&p=d1caeb46df9db8d2JmltdHM9MTY2NDQwOTYwMCZpZ3VpZD0xZmE3ZGE2ZS05ZWEwLTYzYmUtMWVmZi1jODRhOWFhMDYxYmMmaW5zaWQ9NTE3MQ&ptn=3&hsh=3&fclid=1fa7da6e-9ea0-63be-1eff-c84a9aa061bc&u=a1aHR0cHM6Ly9sY2MubHQv&ntb=1) parašė nuomos už kurią Lietuvos Raudonojo Kryžiaus neturi galimybės susimokėti, mėnesio kaina būtų apie 2000,00 Eur.

Saulius Liekis klausia ar tiesa, kad Kauno skyrius turėjo savo nuosavas patalpas ir jas pardavė? J. Jonikienė atsako, kad šio klausimo negali komentuoti nes dar tada nedirbo ir nežino kaip kas buvo daug seniau, pamini, kad reikia spręsti problemą, kuri atsirado Klaipėdoje dabar.

Laima Juknienė pasidomi ar mokant Ukrainiečius Lietuvių kalbos mokytojams yra mokamas. J. Jonikienė pažymi, kad mokama nemokamai ir tai daro savanoriai, poreikis didelis.

Deividas Petrolevičius pasidomi ar patalpos gali būti skirtingose vietose, jeigu tarkim maisto dalijimo patalpos būtų didesnės, o visa kita veikla vykdoma mažesnėje.

J. Jonikienė atsako, kad nesvarbu kaip būtų svarbu patalpas rasti, o jie jau susiderins kaip kas kur vyks, pamini, kad komunalinius mokesčius gali susimokėti patys.

V. Plečkaitis primena, kad reikėtų kreiptis į Turto skyrių ir paprašyti, kad pateiktų esamą ir aiškią situaciją su nenaudojamomis patalpomis, kurių tikrai yra ir ne mažai ir kurias galėtų skirti tokiai veiklai vykdyti.

Pirmininkas pasisako, kad jau kreipėsi šiuo klausimu seniau į Turto skyriaus vedėja, kuris atsakė, kad laisvų patalpų nėra.

R. Kulikauskas antrina primininkui ir priduria, kad čia ne tiesa patalpų yra tik neatitinka nuomos kaina esamai situacijai, kaina yra be galo didelė, ne ūkiškai tvarkoma nedera su rinkos kaina. ne visos NVO naudojasi patalpomis ištisai, kitos stovi laisvos kelias dienas per savaitę. Reiktų kreiptis į Turto skyrių ir paprašyti, kad pateiktų. Primena, FB sukurtame puslapyje yra patalpinta informacija apie patalpas.

A. Zsbrynaitė sako, kad būtų nesąžininga kitų NVO atžvilgiu jei vieni moka už nuomą kiti ne. Pasisako, kad daugelis NVO rašo projektus ir „gyvena“ iš tų pinigų mokėdami didelius pinigus už nuomas ir kitus komunalinius mokesčius. Tai turėtų spręsti kompleksiškai visų NVO problemą.

S. Liekis pritaria dėl kompleksiško sprendimo NVO atžvilgiu. Ir pažymi, kad veikla turi vykti visą savaitę, o ne laikyti tuščias. Gal būt dirbant juose keletą kartų į savaitę.

V. Plečkaitis siūlo paklausti Turto skyriaus ar yra tokių NVO kurių veikla neužimą visos savaitės ir patalpos stovi nenaudojamos, taip neturėtų būti.

A. Kaveckis siūlo pasidomėti skubos tvarka dėl Žvejų kultūros rūmų patalpų. Jo manymu ten tikrai jos tiktų tokiai veiklai jei tik yra tokio dydžio kokio reikia Lietuvos Raudonojo Kryžiaus veiklai atlikti. Šį klausimą reikia spręsti skubos tvarka, nes atliekamas darbas Lietuvos Raudonojo Kryžiaus yra labai svarbus Klaipėdos miesto svečiams bei gyventojams. Siūlo kreiptis šiuo klausimu į Administracijos direktorių Gintarą Neniškį.

Vyko diskusija.

NUTARTA:

1. Pritarta bendru sutarimu. Siūlyti Klaipėdos miesto savivaldybės administracijai įvertinti Žvejų kultūros rūmų turimas nenaudojamas (jeigu tokių turi) patalpas ir spręsti dėl jų suteikimo Lietuvos Raudonojo Kryžiaus Klaipėdos filialui arba ieškoti kitų patalpų, kuriose Lietuvos Raudonojo Kryžiaus Klaipėdos filialas galėtų vykdyti veiklą.

2. Pritarta bendru sutarimu, kreiptis į Turto skyrių, kad pristatytų pilną informaciją apie turimas laisvas patalpas, taip pat ne pilnai naudojamas.

2.SVARSTYTA. Kiti klausimai.

Pirmininkas paklausė ar NVO tarybos nariams tinkama data organizuoti sekantį posėdį būtų spalio 14 diena 14:00 val.

NUTARTA:

Kitas posėdis vyks 2022 m. spalio 14 dieną 14:00 val.

Posėdžio pirmininkas Jaroslav Dvorak

Posėdžio sekretorė Jurgita Šekštėnienė